
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 737 

~ 24 Αυγούστου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙ ΚΕΣ ΑΠΟΦΑΣΕΙΣ ΚΑ Ι ΕΓΚΡΙΣΕΙΣ 

Συγκρότηση Διακομματικής Επιτροπής Εκλογών. 

Καθορισμός διαστάσεων κ.λπ. ψηφοδελτίων και φα¬ 
κέλων που χρησιμοποιούνται κατά την ψηφοφορία 

για την εκλογή βουλευτών. 

Σημείο και τρόπος διάτρησης των ταυτοτήτων εκλο¬ 
γέων πολιτικών δημοσίων υπαλλήλων και στρατιω¬ 
τικών κατά την ψηφοφορία της 22ας Σεπτεμβρίου 
1996 για την εκλογή βουλευτών του Ελληνικού 
Κοινοβουλίου. 


ΥΠΟΥΡΓΙΚΕΣ Α ΠΟΦΑΣΕΙΣ Κ ΑΙ ΕΓΚΡΙΣΕΙΣ 

Α ριθυ. 48666 , 0) 

Συγκρότηση Διακομματικής Επιτροπής Εκλογών. 

ΟΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1) Τις διατάξεις του άρθρου 30 παρ. 1 του Ν. 2429/1996 
(155 Α’) "Χρηματοδότηση των πολιτικών κομμάτων - 
Δημοσιότητα και έλεγχος των οικονομικών των πολιτικών 
κομμάτων και των υποψηφίων βουλευτών - Δήλωση περι¬ 
ουσιακής κατάστασης πολιτικών, κρατικών λειτουργών 
και υπαλλήλων, ιδιοκτητών μέσων μαζικής ενημέρωσης 
και εντύπων και άλλων κατηγοριών προσώπων και άλλες 
διατάξεις". 

2. Τις σχετικές προτάσεις των κομμάτων που εκπροσω¬ 
πούνταν στη Βουλή κατά την βουλευτική περίοδο που έ¬ 
ληξε, με τις οποίες ορίσθηκαν οι εκπρόσωποίτους που θα 
μετέχουν στη Διακομματική Επιτροπή Εκλογών (Δ.Ε.Ε.), 
αποφασίζουμε: 

Συγκροτούμε τη Διακομματική Επιτροπή Εκλογών, η ο¬ 
ποία αποτελείται από τους εκπροσώπους των παρακάτω 
κομμάτων, ως ακολούθως: 

Α’Τακτικά μέλη: 

1. Πανελλήνιου Σοσιαλιστικού Κινήματος, Γιάννη 
Σουλαδάκη. 

2. Νέας Δημοκρατίας, Άγγελο Μπρατάκο. 

3. Πολιτικής Άνοιξης, Νικήτα Κακλαμάνη. 

4. Κομμουνιστικού Κόμματος Ελλάδας, Αντώνιο 
Σκυλλάκο. 


5. Συνασπισμού της Αριστερός και της Π ροόδου, Πέτρο 
Κουναλάκη. 

Β’ Αναπληρωματικά μέλη: 

1. Πανελλήνιου Σοσιαλιστικού Κινήματος, α) Θεόδωρο 
Τσουκάτο και β) Θανάση Παπαγεωργίου. 

2. Νέας Δημοκρατίας, Κυριάκο Στεφανάκο. 

3. Πολιτικής Άνοιξης, Ναούμ Τζίφρα. 

4. Κομμουνιστικού Κόμματος Ελλάδας, α) Μπάμπη 
Αγγουράκη και β) Μάκη Κοψίδη. 

5. Συνασπισμού της Αριστερός και της Προόδου, 
Νικόλαο Καϊμάκη. 

Στην Επιτροπή μετέχει ο Υπουργός Εσωτερικών, 
Δημόσιας Διοίκησης και Αποκέντρωσης ως Πρόεδρος 
αυτής. 

Έργο της Επιτροπής είναι η υποβολή προτάσεων για 
την ορθή εφαρμογή των διατάξεων του Ν. 2429/1996 που 
αφορούν τους όρους διεξαγωγής του προεκλογικού α¬ 
γώνα. 

Από την απόφαση αυτή δεν προκαλείται δαπάνη σε βά¬ 
ρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 1996 

Ο ΥΠΟΥΡΓΟΣ 

ΑΠ. - ΑΘ. ΤΣΟΧΑΤΖΟΠΟΥΛΟΣ 
-♦- 

Αριθυ. 48664 (2) 

Καθορισμός διαστάσεων κ.λπ. ψηφοδελτίων και φακέλων 
που χρησιμοποιούνται κατά την ψηφοφορία για την ε¬ 
κλογή βουλευτών. 

ΟΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

Τις διατάξεις των άρθρων 63 παρ. 2 και 68 παρ. 1 του 
Π.Δ. 92/1994 "Κωδικοποίηση σ’ ενιαίο κείμενο των διατά¬ 
ξεων της νομοθεσίας για την εκλογή βουλευτών" (Φ.Ε.Κ. 
69 Α), αποφασίζουμε: 

Καθορίζουμε τις διαστάσεις κ.λπ. των ψηφοδελτίων και 
φακέλων που χρησιμοποιούνται για την εκλογή βουλευ¬ 
τών, ως ακολούθως: 

1. Διαστάσεις κ.λπ. ψηφοδελτίων. Οι διαστάσεις των 
ψηφοδελτίων ορίζονται: α) για τις εκλογικές περιφέρειες 
που εκλέγουν μέχρι και δέκα (10) βουλευτές, σε 14X20 ε- 

κατοστάτου μέτρου περίπου, β) για τις εκλογικές περιφέ¬ 
ρειες που εκλέγουν ένδεκα (11) έως και είκοσι (20) βου¬ 
λευτές, σε 14X25 εκατοστά του μέτρου περίπου καιγ) για 
τις εκλογικές περιφέρειες που εκλέγουν από είκοσι ένα 
(21) και πάνω βουλευτές, σε 14X32 εκατοστάτου μέτρου 
περίπου. 

Τα ονόματα των υποψηφίων γράφονται στο ψηφοδέλ¬ 
τιο κατά τη σειρά που ορίζεται στις παραγράφους 2, 3, 4 
και 5 του άρθρου 65 του Π.Δ. 92/1994, ήτοι κατά τη σειρά 
που αναφέρονται στις αποφάσεις ανακήρυξης υποψη¬ 
φίων των αρμοδίων δικαστηρίων και με τα ονοματεπωνυ- 
μικά στοιχεία που αναφέρονται στις ίδιες αποφάσεις από 
τα οποία προτάσσεται το επώνυμο και ακολουθούντο κύ¬ 
ριο όνομα και το πατρώνυμο. 

Αν πρόκειται για έγγαμη γυναίκα, γράφονται με την ίδια 
ως άνω σειρά και με τα ονοματεπωνυμικά στοιχεία με τα 
οποία ανακηρύχθηκε υποψήφια από το αρμόδιο δικαστή¬ 
ριο. 

2. Διαστάσεις κ.λπ. φακέλων. Οι διαστάσεις των φακέ¬ 
λων, μέσα στους οποίους κλείνονταιτα ψηφοδέλτια, ορί¬ 
ζονται σε 9,5X15 εκατοστάτου μέτρου περίπου. 

Κατασκευάζονται από συνηθισμένο αδιάφανο χαρτί 
λευκής απόχρωσης και φέρουν στην εμπρόσθια πλευρά 
τους, διαγωνίως, πέντε γραμμές θαλασσιάς απόχρωσης, 
από τις οποίες η μεσαία κυματοειδής, συνολικού πλάτους 
ενός εκατοστού του μέτρου περίπου. 

Από τις διατάξεις της απόφασης αυτής προκαλείται δα¬ 
πάνη σε βάρος του κρατικού προϋπολογισμού το ύψος 
της οποίας δεν μπορεί να καθοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 1996 

Ο ΥΠΟΥΡΓΟΣ 

ΑΠ. - ΑΘ. ΤΣΟΧΑΤΖΟΠΟΥΑΟΣ 


Αοιθυ. 48655 (3) 

Σημείο και τρόπος διάτρησης των ταυτοτήτων εκλογέων 
πολιτικών δημοσίων υπαλλήλων και στρατιωτικών κα¬ 
τά την ψηφοφορία της 22ας Σεπτεμβρίου 1996 για την 
εκλογή βουλευτών του Ελληνικού Κοινοβουλίου. 

ΟΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του τελευταίου εδαφίου της παρ. 5 του 
άρθρου 75του Π.Δ. 92/1994 "Κωδικοποίηση σ’ ενιαίο κεί¬ 
μενο των διατάξεων της νομοθεσίας για την εκλογή βου¬ 
λευτών" (ΦΕΚ69Α). 

2. Το γεγονός ότι στις 22 Σεπτεμβρίου 1996 θα διεξα- 
χθούν γενικές εκλογές για την ανάδειξη των βουλευτών 
του Ελληνικού Κοινοβουλίου, αποφασίζουμε: 

Καθορίζουμε ότι η διάτρηση των εντός ζελατίνης ταυ¬ 
τοτήτων των εκλογέων πολιτικών δημοσίων υπαλλήλων 
και στρατιωτικών στους οποίους αναφέρεται η παρ. 1 του 
άρθρου 27 του Π.Δ. 92/1994 κατά τις εκλογές που θα διε- 
νεργηθούν στις 22 Σεπτεμβρίου 1996 για την εκλογή βου¬ 
λευτών του Ελληνικού Κοινοβουλίου, θα γίνει με αιχμηρό 
όργανο (καρφίδα) εφόσον πρόκειται για αστυνομικές 
ταυτότητες στον κενό ενδιάμεσο χώρο μεταξύ των αριθ. 
5 και 6 τετραγωνιδίων και εφόσον πρόκειται για υπηρε¬ 
σιακές ταυτότητες που δεν έχουν αριθμημένα τετραγωνί¬ 
δια πάνω από το γράμμα Τ της πρώτης συλλαβής της λέ¬ 
ξης “Ταυ-τό-της" ή "Ταυ-τό-τη-τος". 

Από την απόφαση αυτή προκαλείται δαπάνη σε βάρος 
του κρατικού προϋπολογισμού, το ύψος της οποίας δεν 
μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 1996 

ΟΥΠΟΥΡΓΟΣ 

ΑΠ. - ΑΘ. ΤΣΟΧΑΤΖΟΠΟΥΑΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



